[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 15.2.2006

KOM(2006) 61 endelig

2006/00017 (ACC)

Forslag til

RÅDETS FORORDNING

om gennemførelse af aftalen om toldfrihed for integrerede multichipkredsløb (MCP) ved ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

(forelagt af Kommissionen)

BEGRUNDELSE BAGGRUND FOR FORSLAGET |

110 | Begrundelse og mål Integrerede multichipkredsløb eller “multi-chip packages” (MCP) er en relativ ny kategori af samlede halvledere, som ikke eksisterede på det tidspunkt, hvor toldnedsættelsesordningen i ITA (WTO-aftalen om informationsteknologi) blev indgået i 1996. Hvis MCP havde eksisteret på ITA-forhandlingstidspunktet, er det højst sandsynligt, at de var blevet indarbejdet i ITA og omfattet af nultoldsats. De fem medlemmer af mødet om halvledere mellem regeringer/myndigheder (GAMS), som er Det Europæiske Fællesskab repræsenteret ved Europa-Kommissionen, Japan, Korea, USA og Taiwan har forhandlet om en aftale om toldfrihed for integrerede multichipkredsløb, i det følgende benævnt “MCP-aftalen”. |

120 | Generel baggrund Rådet afsluttede på vegne af Det Europæiske Fællesskab MCP-aftalen med Rådets afgørelse 2005/964/EF af 21. december 2005. |

130 | Gældende bestemmelser på det område, som forslaget vedrører Forslaget til en rådsforordning gennemfører indgåelsen af MCP-aftalen ved en ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif. |

141 | Overensstemmelse med andre EU-politikker og -mål Forslaget vil være til støtte for den pågældende europæiske industris konkurrenceevne. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

219 | Den pågældende europæiske industri betragter MCP-aftalen som et nøgleinitiativ til at støtte den europæiske halvlederindustris konkurrenceevne. |

Ekspertbistand |

229 | Forslaget søger udelukkende at gennemføre en international aftale, der er indgået af Fællesskabet. |

230 | Konsekvensanalyse Forslaget kræver ikke nogen konsekvensanalyse. Andre retsmidler er ikke mulige. |

FORSLAGETS RETLIGE ASPEKTER |

305 | Resumé af den foreslåede foranstaltning Den foreslåede forordning nedsætter alle toldafgifter og andre afgifter på MCP til nulsats. Datoen for MCP-aftalens ikrafttræden er endnu ikke aftalt med de andre fire parter, som har ratificeret den. Det forventes, at MCP-aftalen skal træde i kraft den 1. april 2006. |

310 | Retsgrundlag Den foreslåede forordning er baseret på artikel 133 i traktaten om oprettelse af Det Europæiske Fællesskab. |

329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

331 | Den foreslåede forordning er begrænset til, hvad der er strengt nødvendigt for at gennemføre den internationale aftale, som Fællesskabet har indgået. |

332 | Den foreslåede forordning giver ingen yderligere byrder af administrativ art. |

Valg af reguleringsmidler |

341 | Foreslået middel: forordning. |

342 | Andre midler ville ikke være hensigtsmæssige af følgende grund. En forordning er det eneste mulige middel til at ændre de eksisterende lovbestemmelser. |

BUDGETMÆSSIGE VIRKNINGER |

401 | I budgetmæssig henseende anslås det, at toldfrihed for MCP vil betyde et tab af toldindtægter på EU-budgettet i en størrelsesorden af 7,9 mio. EUR om året. |

1. 2006/00017 (ACC)

Forslag til

RÅDETS FORORDNING

om gennemførelse af aftalen om toldfrihed for integrerede multichipkredsløb (MCP) ved ændring af bilag I til forordning (EØF) nr. 2658/87 om told- og statistiknomenklaturen og den fælles toldtarif

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen[1], og

ud fra følgende betragtninger:

(1) Rådets forordning (EØF) nr. 2658/87[2] indfører en varenomenklatur, i det følgende benævnt “den kombinerede nomenklatur”, og fastsætter den fælles toldtarifs konventionelle toldsatser.

(2) Ved afgørelse 2005/964/EF[3] indgik Rådet på Det Europæiske Fællesskabs vegne aftalen om toldfrihed for integrerede multichipkredsløb (MCP), i det følgende benævnt “aftalen”.

(3) Ved aftalen nedsættes al told og alle afgifter på MCP til nulsats.

(4) Generalsekretæren for Rådet for Den Europæiske Union, der er udpeget som depositar ved aftalen, har modtaget acceptinstrumenter fra fire parter. I henhold til aftalens artikel 7, litra a), har de fire parter aftalt, at aftalen skal træde i kraft den [1. april 2006].

(5) Aftalen bør nu gennemføres ved ændring af bilag I til Rådets forordning (EØF) nr. 2658/87 -

UDSTEDT FØLGENDE FORORDNING:

Artikel 1

I bilag I, Del I, Afsnit II - Særlige bestemmelser, i forordning (EØF) nr. 2658/87 indføjes som punkt G. “Toldfrihed for integrerede multichipkredsløb (MCP)” som angivet i bilaget til denne forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den finder anvendelse fra den [1. april 2006].

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG

G. Toldfrihed for integrerede multichipkredsløb (MCP)

2. Der indføres toldfritagelse for integrerede multichipkredsløb (MCP) bestående af to eller flere indbyrdes forbundne monolitiske integrerede kredsløb, som er kombineret på enhver måde uadskilleligt på et eller flere isolerende underlag, med eller uden forbindelseskapsling (lead frame), men uden andre aktive eller passive kredsløbselementer.

3. Varer, der er berettiget til denne toldfritagelse, henhører under følgende toldpositioner: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537, 8538, 8543, 8548, 8708, 9009, 9026, 9031, 9504.

4. Ved fremlæggelse for medlemsstaternes toldmyndigheder af toldangivelsen til overgang til fri omsætning af MCP angiver klarereren i rubrik 44 på det administrative enhedsdokument referencenummeret C500.

FINANSIERINGSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Forslag til Rådets forordning om gennemførelse af aftalen om toldfrihed for integrerede multichipkredsløb (MCP)

2. BUDGETPOSTER:

Kapitel og artikel: Kapitel 12 – artikel 120

Budgetteret beløb for det pågældende år: 12 905 400 000 EUR

3. FINANSIELLE VIRKNINGER

( Forslaget har ingen finansielle virkninger

x Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR, 1 decimal)

Budgetpost | Indtægt[4] | 12-måneders-periode fra 01/04/2006 | 2006 |

Artikel 1 | Virkninger for EU’s egne indtægter | -7,9 mio. EUR | -5,9 mio. EUR |

Artikel… | Virkninger for EU’s egne indtægter |

Efter foranstaltningens iværksættelse |

2007 | 2008 | 2009 | 2010 | 2011 |

Artikel 1 | -7,9 mio. EUR* | -7,9 mio. EUR* | -7,9 mio. EUR* | -7,9 mio. EUR* | -7,9 mio. EUR* |

Artikel… |

4. FORHOLDSREGLER MOD SVIG

Ikke relevant

5. ANDRE BEMÆRKNINGER

Den told, der i øjeblikket opkræves på MCP i EU, er anslået på grundlag af oplysninger indgivet af den relevante europæiske industrisammenslutning.

* NB. Det er sandsynligt, at told og andre afgifter på MCP vil blive afskaffet under alle omstændigheder enten som resultat af handelsforhandlingerne i Doha-runden eller en anden ordning, som måtte blive indgået i WTO-regi.

[1] EUT C xx af xx.xx.xxxx, s.xx.

[2] EUT L 256 af 7.9.1987, s. 24.

[3] EUT L 349 af 31.12.2005, s. 24.

[4] Hvad angår EU’s traditionelle egne indtægter (landbrugsafgifter, sukkerafgifter, told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.